**F45 BEŽIGRAD
SPLOŠNI POGOJI POSLOVANJA**

1. DEFINICIJE

**Pogodba** pomeni pogodbo, ki jo skleneta Stranka in Telovarna d.o.o. ter ti splošni pogoji članstva.

**Vadba** ali **Vadbe** pomeni vadbo, ki se izvaja v Studiu, na kakšni drugi lokaciji, preko interneta ali na prostem v okviru F45 Bežigrad treningov.

**Inštruktor ali trener** pomeni vsako osebo, ki inštruira ali ki pomaga pri inštruiranju Vadbe.

**Stranka** pomeni osebo, ki ima redno Članstvo za Studio ali je kupil vstopnice za omejeno število obiskov studia.

**Članstvo** vključuje dvanajst mesečno članstvo, šest mesečno članstvo, tri mesečno članstvo ali članstvo drugačnega trajanja, kot to določajo različni tipi članarin, ki jih studio ponuja Strankam.

**Spletni sistem rezervacij** pomeni spletni sistem rezervacij, v katerem si lahko Stranke ogledajo in izberejo katere Vadbe se bodo udeležili in kupijo Članstvo ali posamezne obiske. Ta sistem je lahko naša aplikacija ali sistem na uradni spletni strani našega studia.

**Studio** pomeni studio F45 Bežigrad, ki ga vodi Telovarna d.o.o..

**Studio Pravila** pomenijo pravila določena v teh splošnih pogojih in pravila, ki jih poda trener ali drug član osebja Studia.

**Pogoji** pomenijo te splošne pogoje poslovanja.

“**mi**” ali “**nam**” pomeni Studio.

1. SPLOŠNO
	1. Studio F45 Bežigrad vodi in upravlja družba Telovarna d.o.o., Cesta vstaje 60, 1211 Ljubljana, MŠ: 8417954000, DŠ: SI 12340634.
	2. F45 Bežigrad deluje na naslovu Dunajska cesta 167. Elektronski naslov Studia je bezigrad@f45training.si
2. VSTOPNINA, ČLANARINA IN POGOJI
	1. Za vstop v Studio se morate registrirati v spletni sistem (preko aplikacije ali spletnega mesta), kjer lahko kupite članarino ali vstopnino za določeno število obiskov, ali pa se prijavite na brezplačni preizkus.
	2. Cena storitve je določena v spletnem sistemu, v katerem izberete vrsto storitve, ki jo želite.
	3. Kupite lahko dvanajst mesečno članstvo, tri mesečno članstvo, eno mesečno članstvo ali pa kupite vstopnino za 50 obiskov studia. Različne članarine znotraj teh vezav pa dopuščajo različno število obiskov na mesec. Občasno je možen nakup tudi drugih oblik Članstva ali obiskov v skladu s poslovno politiko Studia ali pa katerega od navedenih članarin oz. Obiskov ni možno kupiti. Kupiti je možno tudi zgolj dostop do F45 Challenge aplikacije, kjer dobi uporabnik dostop do treningov od doma in prehrambenega vodnika, ta Članarina pa Vadb v studiu ne omogoča. Celotna aplikacija je v angleškem jeziku.
	4. Pri nakupu mesečnih Članstev za Studio lahko koristite storitve Studia od dneva nakupa Članstva dalje toliko mesecev, kot ste jih kupili. To npr. pomeni, da lahko pri nakupu trimesečnega Članstva storitve Studia koristite tri mesecev od dneva nakupa Članstva dalje. Če karta ponuja možnost zamrznitve, se možnost obiskovanja studia podaljša za obdobje zamrznitve, če je bila ta ustrezno najavljena preko uradnega email naslova studia.
	5. Pri nakupu vstopnine za 50 obiskov, lahko 50 obiskov izkoristite v dvanajstih mesecih od dneva nakupa vstopnine dalje. Po preteku tega obdobja neizkoriščenih obiskov ni več mogoče izkoristiti.
	6. Članarine in vstopnine brez vnaprejšnjega dogovora s Studiem niso prenosljive na drugo osebo in so vezane na Stranke Studia, ki so opravile nakup.
	7. Po izteku obdobja, za katerega ste se zavezali Članstvo plačevati, razen, če ne gre za članstvo brez vezave, ki se podaljšuje z možnostjo vsakokratne prekinitve, kot naprimer enomesečna fleksibilna karta, se Članstvo avtomatsko ne bo podaljšalo. Približno 30 dni pred iztekom Članstva vas bomo obvestili o možnosti podaljšanja Članstva in se bo le-to podaljšalo zgolj, če se boste s podaljšanjem strinjali.
	8. Družinska članarina je redna mesečna članarina z možnostjo zamrznitve, kot pri redni karti. Ta članarina je namenjena vsaj dvema družinskima članoma v prvem kolenu ali zakoncema. Omogoča udeležbo na vseh treningih.
	9. Polovična članarina je redna mesečna članarina z možnostjo zamrznitve, kot pri redni karti. Omogoča možnost prijave na treninge v točno določenih dveh dnevih v tednu. Sodelovanje v 45 ali 60 dnevnih challengih v studiu pa je možno ob nakupu Challenge paketa, pri čemer se veljavnost polovične članarine podaljša za obdobje Challengea v katerem Član sodeluje.
	10. Članarina mesečka 8 obiskov je redna mesečna članarina z možnostjo zamrznitve, kot pri redni karti. Ta članarina omogoča udeležbo na osmih treningih v mesecu.
	11. Dodatni elementi F45 ponudbe za različne tipe članarin so na voljo na spletni strani f45akcija.si
3. PLAČILO VSTOPNINE, ČLANARINE IN OSTALIH STORITEV
	1. Članarino oz. vstopnino plačujete preko varne spletne strani ali aplikacije. Ponudnik storitev plačilnega prometa vam bo nato mesečno ali takoj direktno bremenil vaš račun, glede na mesečno članarino oz. Storitev ali produkt, ki ste ga kupili. Produkt ali storitev ste dolžni plačati v skladu s Pogodbo, ki jo boste oz. ste sklenili z nami.
	2. Podatke o svojem računu in kreditni kartici morate redno posodabljati in zagotoviti, da bo na vašem imenovanem računu ali kreditni kartici dovolj denarja na določen plačilni dan ali naslednji delovni dan, če bo plačilo padlo na dan, ko banke ne obdelujejo plačil. Če na vašem imenovanem računu ali kreditni kartici na določen plačilni dan ni dovolj denarja ali obstaja drug razlog, da vašega računa ni bilo mogoče bremeniti, vam lahko ponudnik storitev plačilnega prometa zaračuna dodatni znesek. Dokler članarina ni plačana, vam bo sistem onemogočil prijavo na treninge.
	3. Če kateregakoli plačila ne plačate v roku, vam lahko Studio veljavnost Članstva prekine, dostop do Studia pa vam je lahko zavrnjen, dokler ne bodo plačani vsi neporavnani zneski.
	4. Telovarna d.o.o. lahko odstopi od pogodbe, če članarine ne plačate v daljšem časovnem obdobju. Za plačilo vseh neplačanih zneskov do dneva odstopa od pogodbe boste še vedno odgovorni.
	5. Ker je število vadečih na Vadbi vedno omejeno in si člani s prijavo na Vadbo rezervirajo svoje mesto, si Studio pridružuje pravico do zaračunavanja enkratnega zneska zaradi prepozne odjave ali v primeru, da vadeči na Vadbo sploh ne pride. Čas prepozne odjave je določen s strani Studia. Ta odškodnina je zaračunana, ker v takih primerih ni omogočena uporaba Studia in opreme ostalim članom in je po Pravilniku o izvajanju zakona od DDV oproščena plačila DDVja.
4. PRAVILA STUDIA
	1. Za prihod na Vadbo je potrebna prijava preko spletne strani ali aplikacije. V primeru prihoda na Vadbo brez predhodne prijave lahko ob polno zasedeni vadbi Studio dostop na Vadbo neprijavljeni Stranki zavrne.
	2. Ko postanete Stranka in vsakič ko uporabljate Studio ali sodelujete pri Vadbi, morate zagotoviti, da:
		1. ste v dobi fizični pripravljenosti in da ne obstajajo nobeni medicinski ali drugi razlogi, zaradi katerih ne bi smeli telovaditi,
		2. nimate nobene telesne, medicinske ali druge invalidnosti ali stanja, ki bi se lahko poslabšalo ali bi lahko rezultiralo v bolezni, poškodbi ali smrt zaradi:
			1. aktivne ali pasivne telovadbe; ali
			2. sodelovanja pri Vadbi.

Če niste prepričani o obstoju ali neobstoju zgoraj navedenih težav, ne uporabljajte Studia in ne sodelujte pri Vadbi, dokler ne poiščete ustreznega zdravniškega svetovanja in dobite odobritve za izvajanje Vadbe.

* 1. V Vadbi ne smete sodelovati, če:
		1. imate vročino, okužbo, nalezljivo bolezen ali katerekoli druge simptome bolezni, telesno poškodbo, na primer odprta vreznina ali vnetje.
		2. obstaja kakršnokoli tveganje okužbe ali poškodbe za druge Stranke in Inštruktorje.
	2. Vsi uporabniki Studia se morajo držati naslednjih navodil in pravil:
		1. Vstop v vadbeni del Studia je dovoljen samo s čisto športno opremo, pri čemer je obvezna uporaba hlač, majice in čistih športnih čevljev
		2. Pri opravljanju Vadbe je uporaba brisače, ki se položi na pripomočke za Vadbo, obvezna;
		3. V Studio se lahko prinese vodo ali druge tekočine samo v plastenkah ali drugih zaprtih posodah;
	3. RAZUMETE IN SE STRINJATE, DA JE SODELOVANJE V VISOKO INTENZIVNEM INTERVALNEM TRENINGU ZAHTEVNA FIZIČNA DEJAVNOST IN NI PRIMERNA ZA VSE LJUDI. NEPRAVILNA UPORABA KATEREGAKOLI DELA OPREME ALI NEUPOŠTEVANJE NAVODIL TRENERJA LAHKO REZULTIRA V POŠKODBI ALI SMRTI.
	4. Obljubljate, da nam boste posredovali resnične in točne podatke in nikakor ne zavajajočih.
	5. Vaše Članstvo lahko začasno prekinemo ali prekličemo, če imamo razlog za sum, da niste upoštevali kateregakoli dela člena 5.
	6. Proti plačilu mesečnega nadomestila so Strankam na voljo parkirna mesta v na zgornjem parkirišču poslovne stavbe Rotonda. Dovoz bo plačnikom omogočen s klicem na telefonsko številko klicnega centra, ki ga boste prejeli s strani osebja Studia. Parkiranje bo na voljo za jutranje vadbe z izhodom do najkasneje 08:20 ure zjutraj in za popoldanske od 16:00 ure dalje. Parkirno mesto je potrebno zapustiti v 90ih minutah. V primeru kršitve časovne omejitve lahko Studio zaračuna kazen v višini enomesečnega nadomestila. Studio ob plačilu nadomestila pošlja dokument z dodatnimi pojasnili, omejitvami in navodila, ki jih je Stranka prav tako dolžna spoštovati. V primeru prenehanja uporabe parkiranja, je to potrebno sporočiti studiu najmanj pet dni pred naslednjim plačilnim obdobjem.
	7. Po koncu zadnje jutranje vadbe in do 30 minut pred začetkom opoldanske je možna prosta vadba z vsemi pripomočki v studiu za aktualno postavitev tistega dne brez prisotnosti trenerja.
	8. Osebje Telovarna d.o.o. in Studia dela vse, da zmanjša možnost okužbe z nalezljivimi boleznimi, vendar ne more garantirati, da do take okužbe v našem studiu ne bi prišlo. Sodelovanje v skupinskih vadbah lahko celo poveča možnost okužbe. S sprejetjem splošnih pogojev potrjujete, da se zavedate tveganj povezanih s takimi boleznimi in da tveganja sprejemate. S sprejetjem teh splošnih pogojev F45 franšizo, podjetje Telovarna d.o.o. in trenerje, ki sodelujejo v procesu odvezujete odgovornosti za posledice povezane s potencialno okužbo.
1. ZASEBNOST
	1. Studio vaše osebne podatke zbira in obdeluje v skladu z izjavo o zbiranju in varstvu osebnih podatkov in pravilnikom o varstvu osebnih podatkov, ki sta oba objavljena na spletni strani <https://f45training.si/bezigrad>
	2. Za izvrševanje pogodbe vam bomo pošiljali elektronska sporočila ali/in sms sporočila v primeru, ko vas bomo morali obvestiti o spremembi urnika, o odpovedanih Vadbah, o odpiralnih časih med prazniki in drugih okoliščinah, ki bi lahko vplivale na izvajanje Vadbe.
	3. Pred prenehanjem Članstva, vas bomo z elektronskim sporočilom ali sms sporočilom obvestili o prenehanju članstva in vam omogočili podaljšanje le-tega.
	4. Naše Stranke občasno slikamo, slikovno snemamo in zvočno snemamo za komercialne namene. V tem primeru bo najprej pridobljeno vaše soglasje. Šele, ko nam boste dali soglasje za uporabo vaših fotografij, filmov, videov ali zvočnih posnetkov, kjer ste prepoznavni, jih bomo uporabili za plačljive oglase. Za objave na naših socialnih kanalih pa vsakokratnega dovoljenja ne bomo iskali.
2. PRAVICE IN OBVEZNOSTI
	1. Če se obnašate tvegano ali neprimerno, na primer, če grozite ali nadlegujete druge, poškodujete opremo, distribuirate ali uživate nedovoljene substance, ali trenirate druge Stranke brez našega dovoljenja, bodo sledile ustrezne posledice (npr. lahko odstopimo od pogodbe, vam prepovemo včlanitev v katerikoli drug studio F45 ali zadevo predamo v reševanje ustreznemu organu). Če nam ali drugi osebi vaše ravnanje povzroči stroške, izgubo ali škodo, boste nastalo škodo dolžni plačati.
	2. Zaradi vašega zdravja in varnosti ter zdravja in varnosti ostalih Strank morate poskrbeti, da boste sledili vsem navodilom Inštruktorjev ali drugih članov osebja.
	3. Pravila obnašanja so del teh splošnih pogojev in tako del pogodbe, ki ste jo sklenili z nami, zato jih morate vedno prebrati, razumeti in upoštevati. Če prekršite katerokoli pravilo vsebovana v teh splošnih pogojih ali pravilo, ki ga posreduje trener, se bomo odzvali na način, ki se nam zdi pošten in primeren. Pri manj resnih kršitvah vam bomo na primer podali opozorilo, v primeru resnih kršitev, ali v primeru ponavljajočih kršitev, pa vam bomo morda preprečili dostop do uporabe storitev Studia. Če nam ali drugi osebi vaše ravnanje povzroči stroške, izgubo ali škodo, boste nastalo škodo dolžni plačati.
	4. Skrbeti morate za varno in pravilno uporabo Studia in vse opreme za Vadbo. Če niste prepričani, kako pravilno ravnati s katero koli opremo, morate pred njeno uporabo vprašati trenerja ali drugega člana osebja.
	5. Dolžni ste povrniti vsako izgubo ali škodo, ki bi nastala Studiu ali njegovi opremi zaradi vašega namernega, nezakonitega ali malomarnega ravnanja ali zaradi vaše kršitve pogodbe.
	6. Strinjate se, da boste sledili vsem razumnim navodilom inštruktorjev in osebja Studia v zvezi z zdravjem ali varnostjo.
	7. Po nepotrebnem v Studio ne boste prinašali dragocenih predmetov. Studio ni dolžan skrbeti za nenadzorovane predmete.
3. KOMERCIALNA DEJAVNOST
	1. Sodelovanje v kakršnih koli komercialnih ali poslovnih dejavnostih v Studiu, na primer ponujanje storitev treniranja ali prodaja blaga v Studiu, je prepovedano, razen če vam to s pisnim soglasjem dovolimo. Če vam pisno dovoljenje podamo, lahko le-to kadarkoli tudi prekličemo.
4. ZAČASNA PREKINITEV/ZAMRZNITEV ČLANSTVA
	1. Pri nakupu dvanajstmesečnih Članstev za Studio lahko Članstvo kadarkoli zamrznete, vendar največ štirikrat v obdobju trajanja Članstva. Minimalno obdobje zamrznitve je sedem dni. Seštevek zamrznitev je lahko maksimalno 28 dni. Zamrznjeni tedni se Članu vrnejo tako, da se mu za isto obdobje podaljša veljavnost njegovega Članstva.
	2. Pri nakupu trimesečnega Članstva za Studio lahko Članstvo kadarkoli zamrznete, vendar največ enkrat v obdobju trajanja Članstva. Obdobje zamrznitve je sedem dni. Zamrznjeni dnevi se Članu vrnejo tako, da se mu za isto obdobje podaljša veljavnost njegovega Članstva.
	3. Zamrznitev mora biti napovedana vsaj tri dni pred začetkom obdobja zamrznitva na način, da Član pošlje mail na bezigrad@f45training.si.
	4. Zaradi medicinskih razlogov vam lahko Članstvo zamrznemo tudi za več kot obdobje, navedeno zgoraj, vendar nam morate predložiti ustrezna dokazila.
	5. V primeru prekinitve članstva ali zaprtja studia zaradi epidemioloških razmer je članom na voljo uporaba aplikacije F45 Challenge za treninge od doma, studio pa za dneve do novega obračunskega dneva ne vrača denarja.
5. ODPOVED / ODSTOP OD POGODBE
	1. Pogodbo s katero se zavežete za plačilo dvanajstmesečnega lahko odpoveste z enomesečnim odpovednim rokom, ki prične teči od vročitve pisne odpovedi Telovarni d.o.o. dalje, vendar ne more poteči pred potekom polovice obdobja, za katerega Članstvo ste se odločili. To npr. pomeni, da lahko pri pogodbi, s katero ste se dogovorili za plačilo dvanajstmesečnega Članstva, odpovedni rok poteče šele po poteku šest mesecev od sklenitve pogodbe. Pred tem boste članarino še vedno morali plačevati, ne glede na pisen odstop od pogodbe. Za članarine krajše od šestih mesecev predčasen odstop od pogodbe ni možen. Obrazec za odpoved pogodbe je dosegljiv na uradni spletni strani našega studia.
	2. Za odpoved plačevanja enomesečne, fleksibilne mesečne članarine je dovolj poslan email na naš uradni naslov, vendar mora biti ta poslan vsaj 5 dni pred naslednjo transakcijo.
	3. Način odstopa od pogodbe v skladu s členom 10.1. te pogodbe vzpostavlja ravnovesje med strankami, saj so Člani v primeru sklenitve pogodbe, s katero se zavezujejo za plačilo Članstva za daljše obdobje, pridobili popust pri mesečnem plačilu Članstva.
	4. S pisnim obvestilom lahko pogodbo odpoveste brez odpovednega roka, če ne morete uporabljati Studia ali sodelovati v Vadbah, ker ste med trajanjem svojega Članstva hudo zboleli ali postali trajno fizično nezmožni. Razlog naveden v tem členu mora pisno potrditi zdravnik ali drug zdravstveni delavec.
	5. Kot potrošnik imate pravico, da v 14-ih dneh obvestiti Studio, da odstopate od pogodbe, ne da bi vam bilo treba navesti razloge za svojo odločitev. Rok začne teči od dneva sklenitve pogodbe dalje. V primeru odstopa od pogodbe podjetje opravi vračilo prejetih plačil najkasneje v 14-ih dneh po prejemu obvestila o odstopu od pogodbe.
	6. Stranka po preteku 14 dnevnega roka ne more odstopiti od pogodbe v skladu s členom 10.4. Lahko pa se Stranka in Studio sporazumno dogovorita tudi drugače.
	7. Stranka je dolžna plačati za storitve, ki jih je v času do odstopa od pogodbe v skladu s členom 10.4. teh splošnih pogojev koristil.
	8. Stranka lahko odstopi od pogodbe na obrazcu, ki je objavljen na spletni strani <https://f45training.si/bezigrad>
	9. in ga je Studio prav tako neposredno posredoval Stranki po elektronski pošti, ali pa z drugo izjavo, iz katere nedvomno izhaja, da odstopa od pogodbe v skladu s členom 43.č. Zakona o varstvu potrošnikov.
	10. Šteje se, da je potrošnik podal odstopno izjavo pravočasno, če jo pošlje v roku določenem za odstop od pogodbe.
6. PRENEHANJE
	1. Poleg drugih pravic, ki jih imamo na podlagi teh splošnih pogojev poslovanja, lahko odstopimo od pogodbe in prekinemo vaše Članstvo, če kršite katero koli obveznost iz te Pogodbe in kršitve ni mogoče odpraviti, ali če kršite obveznost in je kršitev mogoče odpraviti, vendar je ne odpravite v razumnem roku.
	2. Če prekličemo vaše Članstvo v skladu z oddelkom 11.1, ste dolžni plačati članstvo za čas, ko ste bili Član (izračunano sorazmerno). Prav tako lahko zahtevamo povračilo za izgubo ali škodo, ki jo povzroči vaša kršitev.
	3. Obljubljate, da v času podpisovanja niste v stečaju ali plačilno nesposobni in da ste zmožni plačevati dogovorjeno mesečno članarino. Strinjate se, da nam boste takoj sporočili, če boste mnenja, da ne boste mogli plačati svojih obveznosti v daljšem časovnem obdobju. Od pogodbe lahko odstopimo in vaše članstvo prekličemo, če pridete v stečaj ali postanete plačilno nesposobni.
7. NAŠA ODGOVORNOST
	1. Izključene so vse garancije in jamstva Studia, ki jih je mogoče zakonito izključiti.
	2. Nismo odgovorni, če Stranke ne morejo uporabljati našega Studia zaradi naravne sile (kot je požar ali poplava) ali zaprtja ceste, stavbe ali česa podobnega, ki je onkraj našega nadzora. Če se takšno stanje nadaljuje več kot 30 dni, lahko bodisi vi, bodisi mi takoj odstopimo od pogodbo s pisnim obvestilom. Pri tem ne nastanejo nobeni stroški.
8. SPLOŠNE PRAVNE ZADEVE
	1. V kolikor sodišče odloči, da je del teh pogojev ali pogodbe neveljaven, ničen ali neizvršljiv, se pogodba in splošni pogoji poslovanja v preostalem delu ohranijo v veljavi.
	2. Če svojih pravic po teh splošnih pogojih in pogodbi ne uveljavljamo, to še ne pomeni, da tega v prihodnosti morda ne bomo storili.
	3. Strinjate se, da vam nismo dali nobene obljube, na katero ste se zanašali, in je ni v tej Pogodbi.
	4. Za te splošne pogoje poslovanja in pogodbo se uporablja pravo Republike Slovenije. Sodišče v Ljubljani je pristojno za reševanje sporov, ki lahko nastanejo iz te pogodbe ali teh splošnih pogojev poslovanja. Potrošnik pa lahko v skladu z Zakonom o pravdnem postopku izbire tudi sodišče njegove stalnega ali začasnega prebivališča, kot sodišče, ki je v tej zadevi pristojno za reševanje sporov.